เรื่องร้องเรียน: การบริการช้ามากขนาดเวลาค่ำคืน  1 ชั่วโมงยังไม่มีการเรียกตรวจ ไม่ทราบว่ากลางคืนไม่มีหมอใช่หรือเปล่าค่ะจะได้จำเอาไว้ว่าต้องมากลางวัน คิดว่ามากลางคืนจะเร็ว แต่ก้อวัดความดันเสร็จแล้วปล่อยให้คนป่ายนั่งรอไปอย่างไม่มีความหวัง  คิวก้อไม่มีเรียก
การดำเนินการของเจ้าหน้าที่: โรงพยาบาลกลางขอขอบคุณสำหรับการแจ้งข้อมูล ขอเรียนให้ทราบว่าตามที่ผู้ร้องเรียนแจ้งเรื่องระยะเวลาการรอคอยการรับบริการห้องฉุกเฉินนานกว่า 1 ชั่วโมง ในวันที่ 6 กันยายน 2566 เวลา 02.20 น. จากการตรวจสอบข้อมูลพบว่าช่วงระยะเวลา 00.00-03.00 น.วันที่ 6 กันยายน 2566 มีผู้ป่วยฉุกเฉินที่รับบริการอยู่ในห้องฉุกเฉินจำนวน 13 ราย ดังนี้           1. ผู้ป่วยฉุกเฉินวิกฤต จำนวน  2 ราย           2. ผู้ป่วยฉุกเฉินเร่งด่วน จำนวน 8 ราย            3. ผู้ป่วยฉุกเฉินไม่เร่งด่วนที่ต้องสังเกตอาการหลังให้การรักษา จำนวน 3 ราย   โรงพยาบาลกลางมีความจำเป็นต้องให้บริการกลุ่มผู้ป่วยฉุกเฉินที่มีภาวะวิกฤตและเร่งด่วนเป็นลำดับแรก จึงเกิดการรอคอยในกลุ่มผู้ป่วยที่ไม่มีภาวะฉุกเฉินจำนวน 5 ราย ทั้งนี้ทีมคัดแยกผู้ป่วยพิจารณาแล้วว่าผู้ป่วยกลุ่มนี้สามารถรอรับบริการได้ และยังอยูในมาตรฐานเวลาของการดูแลผู้ป่วย โดยไม่ส่งผลโดยตรงต่ออาการหรือการเจ็บป่วยของผู้ป่วย (ระยะเวลารอคอยสำหรับผู้ป่วยฉุกเฉินไม่เร่งด่วนและผู้ป่วยไม่ฉุกเฉิน 2 ชั่วโมงขึ้นไป) โดยขณะช่วงเวลานั้นมีผู้ป่วยรอรับบริการอยู่ 5 ราย ดังนี้           1. ผู้ป่วยชาย อายุ 43 ปี ปวดนิ้วหัวแม่เท้าซ้าย 15 ชม 	        2. ผู้ป่วยหญิง อายุ 33 ปี ไอ มีน้ำมูก 2 วัน 	        3. ผู้ป่วยหญิง อายุ 53 ปี แน่นท้อง 3 วัน 	        4. ผู้ป่วยหญิง อายุ 30 ปี หายใจไม่สะดวก 10 นาที 	        5. ผู้ป่วยชาย อายุ 33 ปี จุกลิ้นปี่ 2 วัน และทั้งหมดได้รับบริการการตรวจรักษาและรับยากลับบ้านทั้งหมด             จึงเรียนมาเพื่อโปรดทราบ
ความเห็นของผู้แจ้ง: ควรให้มีหมอเพียงพอเผื่อเหตุฉุกเฉินจะไม่สาทารถให้บริการได้อย่างทันท่วงที
พื้นที่: แขวงป้อมปราบ เขตป้อมปราบศัตรูพ่าย กรุงเทพมหานคร